 2 Samuel 17  Ahitofel wee sị Absalọm: Biko, ka m họrọ puku ndị ikom iri na abụọ bilie chụwa Devid nabalị a.M ga-abịakwasịkwa ya mgbe ike gwụrụ ya na mgbe aka ya abụọ na-adịkwaghị ike, m ga-emekwa ka ọ maa jijiji; ndị niile ya na ha nọ ga-agba ọsọ, ọ bụkwa naanị eze ka m ga-egbu.Ka m kpọghachitere gị mmadụ niile. Mmadụ niile ịlọghachi dabeere nihe ga-eme nwoke ahụ ị na-achọ; mmadụ niile ga-anọkwa nudo.Okwu ahụ wee dị nnọọ mma nanya Absalọm nakwa nanya ndị okenye niile nke Izrel.Otú ọ dị, Absalọm sịrị: Biko, kpọọkwa Hushaị bụ onye Akaịt, ka anyị nụrụ ihe ya onwe ya ga-ekwu.Hushaị wee bịakwute Absalọm. Absalọm wee sị ya: Lekwa ihe Ahitofel kwuru. Ọ bụ anyị mee ihe o kwuru? Ọ bụrụ na anyị agaghị eme ya, kwuo ihe a ga-eme.Hushaị wee sị Absalọm: Ndụmọdụ nke ugbu a Ahitofel nyere adịghị mma!Hushaị wee gaa nihu ịsị: Gị onwe gị maara nna gị na ndị ikom ya nke ọma, na ha dị ike, bụrụkwa ndị ihe na-ewute ná mkpụrụ obi, dị ka nne anụ ọhịa bea nke na-ahụkwaghị ụmụ ya nọhịa; nna gị bụkwa dike, ọ gaghịkwa eso ndị ahụ nọrọ nabalị.Lee! Ugbu a, o zoola notu olulu ma ọ bụ nebe ọzọ; ọ ga-erukwa na o buru ụzọ wakpo ha, onye nụrụ ya aghaghị ịsị, E meriwo ndị so Absalọm!Ike ga-agwụ ọbụna dike nke obi ya dị ka obi ọdụm; nihi na Izrel dum maara na nna gị bụ dike, otú ahụkwa ka ndị dike niile so ya dị.Mụ onwe m na-adụ ọdụ, sị: Ka a hụ na a kpọkọtaara gị Izrel dum, malite na Dan ruo Bia-shiba, ha ga-adịkwa ọtụtụ dị ka ájá dị nakụkụ oké osimiri, gị onwe gị ga-esokwa gaa agha ahụ.Anyị ga-abịakwasịkwa ya notu nime ebe a na-aghaghị ịhụ ya, anyị ga-adakwasị ya dị nnọọ ka igirigi si ada nala; ọ dịghịkwa onye ga-afọdụ netiti ya na ndị ikom niile ya na ha nọ.Ọ bụrụkwa na ọ gbaba notu obodo, Izrel dum ga-achịrị ụdọ gaa nobodo ahụ, anyị ga-adọrọ ya dọkpuo na ndagwurugwu, ruo mgbe a na-agaghị ahụ ọbụna otu obere okwute nebe ahụ.Absalọm na ndị ikom niile nke Izrel wee sị: Ndụmọdụ Hushaị onye Akaịt ka ndụmọdụ Ahitofel mma! Jehova nonwe ya enyewo iwu iji mebie ndụmọdụ Ahitofel, ọ bụ ezie na ọ dị mma, ka Jehova wee mee ka ọdachi dakwasị Absalọm.E mesịa, Hushaị gwara Zedọk na Abayata bụ ndị nchụàjà, sị: Lekwa ihe Ahitofel dụrụ Absalọm na ndị okenye Izrel nọdụ; lekwa ihe m dụrụ ha nọdụ.Ugbu a, zie ozi ọsọ ọsọ gwa Devid, sị, Anọla na mbara ọzara nke ala ịkpa nabalị a, kama hụ na ị gafeere, ka a ghara ilomi eze na ndị niile so ya.Ka Jọnatan na Ahimaz guzo nEn-rogel, otu nwaanyị na-eje ozi gara kọọrọ ha. Ha wee pụwa, ebe ọ bụ na ha aghaghị ịkọrọ Eze Devid; nihi na ha agaghị anwa anwa mee ka a hụ ha mgbe ha na-abanye nobodo.Otú ọ dị, otu nwa okorobịa hụrụ ha wee kọọrọ Absalọm. Ha abụọ wee gbapụ bịarute nụlọ otu nwoke na Bahurim, bụ onye nwere olulu mmiri nèzí ya; ha wee banye nime ya.Nwunye ya wee were ihe kpuchie olulu mmiri ahụ ma kpokwasị ọka a kụjasịrị akụjasị nelu ya; a mataghịkwa banyere ya ma ọlị.Ndị na-ejere Absalọm ozi wee bịakwute nwaanyị ahụ nụlọ ya wee jụọ ya, sị: Olee Ahimaz na Jọnatan? Nwaanyị ahụ wee zaa ha, sị: Ha si ebe a gafere gawa na mmiri. Ha chọgidere ha, ma ha achọtaghị ha, ha wee laghachi Jeruselem.O wee ruo mgbe ha lawara na ha si nolulu mmiri ahụ pụta wee gaa kọọrọ ya Eze Devid wee sị Devid: Bilienụ gafee mmiri a ngwa ngwa; nihi na lekwa ihe Ahitofel dụrụ nọdụ ka e mee unu.Devid biliri ozugbo, ya na ndị niile so ya, wee na-agafe Jọdan ruo mgbe chi bọrọ, ruo mgbe ọ na-enweghị onye fọdụrụ nke na-agafebeghị Jọdan.Ma Ahitofel hụrụ na e meghị ihe ọ dụrụ nọdụ, o wee dokwasị ihe o ji anọkwasị nịnyịnya ibu wee bilie laa nụlọ ya, nobodo ya. O wee nye ezinụlọ ya iwu ma kwụgbuo onwe ya, o wee si otú a nwụọ. E wee lie ya nebe ili ozu nke nna nna ya hà.Ma Devid bịarutere Mahaneyim, Absalọm gafere Jọdan, ya na ndị ikom niile nke Izrel ndị so ya.Ọ bụ Amesa ka Absalọm họpụtara ka ọ nọchie Joab ịbụ onyeisi ndị agha; Amesa bụ nwa otu nwoke aha ya bụ Itra onye Izrel, bụ onye ya na Abigel nwa Nehash, nwanne Zeruya, nne Joab, nwere mmekọahụ.Izrel na Absalọm wee maa ụlọikwuu ha nala Gilied.O wee ruo na ngwa ngwa Devid bịarutere Mahaneyim, Shobaị nwa Nehash, bụ onye Raba nke ụmụ Amọn, na Mekia nwa Amiel onye si Lo-diba, na Bazilaị onye Gilied nke si Rogilimbutere ihe ndina na efere ukwu na ite ụrọ, na ọka wit na ọka bali na ntụ ọka na ọka a ṅara nọkụ na akịdị na lentil na ọka a mịrị amị;ha wetakwaara Devid na ndị so ya mmanụ aṅụ na atụrụ na mmiri ara ehi rahụrụ arahụ ka ha rie, nihi na ha sịrị: Ndị a bụ ndị agụụ na-agụ, ndị ike gwụrụ na ndị akpịrị na-akpọ nkụ nala ịkpa. 